OpenLLM-France/wikimedia huggingface dataset:
# Ruta T del metro de Nova York

La Ruta T serà un servei de ferrocarril metropolità subterrani del Metro de Nova York, als Estats Units d'Amèrica. El servei T és una ruta que circularà per la línia Second Avenue Subway (no confondre amb Second Avenue Line de la mateixa xarxa). Passarà al llarg de la Segona Avinguda de Manhattan des del Carrer 125 a Harlem fins a la Plaça de Hanover al districte Financer de Manhattan.
# Agrostologia

L'agrostologia (del grec ἄγρωστις, tipus d'herba i -λογία, -logia), a vegades anomenada graminologia, és una branca de la botànica que es dedica a l'estudi científic de les plantes herbàcies, especialment a la seva identificació, classificació i evolució. Típicament inclou les anomenades «gramínies verdaderes» (família de les poàcies) i les anomenades «graminoides», un grup artificial espècies d'aparença herbàcia de les famílies ciperàcies, juncàcies i tifàcies.
Les gramínies són la forma de plantes fanerògames de més gran importància econòmica, relacionades amb l'alimentació humana i animal. Són de distribució cosmopolita i cobreixen aproximadament una quarta part de la superfície de la Terra. Pel nombre de gèneres que comprenen (de 600 a 700), és la tercera i, pel nombre d'espècies (unes 10.000), és la cinquena (dades de 2005).
Aquesta ciència té gran importància en el manteniment dels prats tant silvestres com cultivats, en l'agricultura (cultius d'arròs, blat de moro, canya de sucre i blat, a més de pastures per a l'alimentació animal), horticultura urbana i mediambiental, producció de gespa, ecologia i conservació.

## Referències

* 1 2 3 Smith, James P. Jr «"Agrostology; An Introduction to the Systematics of Grasses» (pdf) (en anglès). Botanical Studies, 10, 2005 [Consulta: 10 octubre 2021].
* ↑ «Flodhis - Flora Didáctica Hispalense - Módulo 20: Monocotiledóneas; Página 2050: hierbas graminoides». [Consulta: 10 octubre 2021].
* ↑ «Flodhis - Flora Didáctica Hispalense - Módulo 20: Monocotiledóneas; Página 2051: Diversidad de las hierbas graminoides». [Consulta: 10 octubre 2021].
# Coll d'Arques

«Coll d'Arques» té aquests significats:
# Lexington (Illinois)

Lexington és una població dels Estats Units a l'estat d'Illinois. Segons el cens del 2000 tenia 1.912 habitants.

## Demografia

Segons el cens del 2000, Lexington tenia 1.912 habitants, 760 habitatges, i 550 famílies. La densitat de població era de 703,1 habitants/km².
Dels 760 habitatges en un 35,7% hi vivien nens de menys de 18 anys, en un 58,4% hi vivien parelles casades, en un 11,1% dones solteres, i en un 27,6% no eren unitats familiars. En el 24,6% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3.
Per edats la població es repartia de la següent manera: un 26,9% tenia menys de 18 anys, un 7,5% entre 18 i 24, un 29% entre 25 i 44, un 24,3% de 45 a 60 i un 12,3% 65 anys o més.
L'edat mediana era de 37 anys. Per cada 100 dones de 18 o més anys hi havia 92 homes.
La renda mediana per habitatge era de 46.146 $ i la renda mediana per família de 54.336 $. Els homes tenien una renda mediana de 40.031 $ mentre que les dones 24.917 $. La renda per capita de la població era de 20.898 $. Aproximadament el 3,1% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010.
# Sir Babygirl

Sir Babygirl (Palo Alto, 1993), pseudònim de Kelsie Hogue, és un cantautor estatunidenc.

## Biografia

Va créixer a l'estat de Nou Hampshire i va freqüentar l'escena hardcore punk de la Universitat de Boston en les primeres actuacions sota aquest nom artístic. També hi va estudiar teatre.
Tira cap al pop, però té influències hardcore, del pop punk i igualment d'artistes pop de principi dels 2000 com ara Britney Spears i Christina Aguilera. Per la seva dissidència de gènere i sexual, vol fer música que conti experiències queers. «Sempre havia volgut fregar els límits i fer veure a la gent que les dones i persones de gèneres marginats en la indústria musical poden tenir sentit de l'humor i se les pot prendre seriosament», va contar al mitjà Rolling Stone.
El febrer del 2019, Father/Daughter Records va llançar el seu primer disc, Crush on Me. Havia començat a escriure'l i produir-lo a l'estudi ell mateix el 2016. La crítica de la revista Pitchfork va descriure'l com «probablement un dels àlbums més sobrers de l'any» i el va valorar amb un 6,8/10. El 8 de novembre del mateix 2019, Sir Babygirl va publicar Crush on Me: BICONIC Edition, una versió remasteritzada de l'àlbum original.
El 2022, la seva cançó Flirting with Her va ser triada com a part de la banda sonora de la sèrie LGBTI de Netflix Heartstopper per a una escena lèsbica.

## Vida personal

S'identifica com a bisexual i no-binari. Admet qualsevol pronom, però prefereix she i he.

## Discografia
### Àlbums

* Crush on Me (2019)

### Mixtapes

* Golden Bday: The Mixtape (2021)

### Cançons

* Heels (2019)
* Haunted House (2019)
* Flirting with Her (2019)
* Pink Lite (2019)
* Everyone Is a Bad Friend (2019)
* Cheerleader (2019)

## Referències

* 1 2 Shaffer, Claire (2019-05-09). «Sir Babygirl's Radical Neon Pop». Rolling Stone (en en-US).
* 1 2 Specter, Emma. «Sir Babygirl Is Making Pop Music Outside the Gender Binary» (en anglès). garage.vice.com, 26-11-2018. [Consulta: 22 setembre 2022].
* ↑ Breihan, Tom. «Album Of The Week: Sir Babygirl Crush On Me» (en anglès). Stereogum, 12-02-2019. [Consulta: 23 setembre 2022].
* 1 2 St. Asaph, Katherine. «Crush on Me» (en anglès). Pitchfork, 20-02-2019. [Consulta: 22 setembre 2022].
* ↑ «Sir Babygirl Is Making "Outsider Top 40" For Everyone on 'Crush on Me'» (en anglès canadenc).
* ↑ Craig, David. «Heartstopper soundtrack: Every song in Netflix's LGBTQ+ drama» (en anglès). Radio Times, 05-05-2022. [Consulta: 23 setembre 2022].
* ↑ «Sir Babygirl Brings Her Queer, Surrealist Pop to Oakland» (en anglès). KQED. [Consulta: 22 setembre 2022].
# Olyan mint otthon

Olyan mint otthon (en hongarès És com a casa) és una pel·lícula dramàtica hongaresa del 1978 dirigida per Márta Mészáros i protagonitzada per Anna Karina.

## Sinopsi

Quan András, un marit infidel torna d'Amèrica al seu país natal, Hongria, sobretot per la nostàlgia, la seva ex-esposa està inclinada a no permetre que retorni a la seva vida en la seva vida. Tanmateix, es troba ràpidament embolicat en els plans de Zsuzsa, una noia pre-adolescent, qui el vol com a pare.

## Repartiment

* Zsuzsa Czinkóczi - Zsuzsa
* Jan Nowicki - Novák András
* Anna Karina - Anna
* Ildikó Pécsi - Zsuzsi anyja
* Kornélia Sallay - András anyja
* Ferenc Bencze - András apja
* Mária Dudás
* Éva Gyulányi
* Zsolt Horváth
* Éva Szabó - Éva
* László Szabó - Laci
* András Szigeti - Tsz-elnök
* Hédi Temessy - Klára asszony

## Premis

Fou guardonada amb una Conquilla de Plata al Festival Internacional de Cinema de Sant Sebastià 1978.

## Referències

* ↑ Maslin, Janet «NY Times.com: Just Like Home». nytimes.com [Consulta: 31 gener 2010]. Arxivat 6 de febrer 2008 a Wayback Machine. «Còpia arxivada». Arxivat de l'original el 2008-02-06. [Consulta: 17 agost 2021].
* ↑ Premis del 1978 al web del Festival de Sant Sebastià
# Maria Betriu Català

Maria Betriu Català (Bellver de Cerdanya, 7 d'abril de 1966) ha estat una atleta especialitzada en curses de fons i mig fons. Ha competit amb el Club Natació Barcelona, el Centre Gimnàstic Barcelonès, del Club Atletisme Valls d'Andorra i el València Club d'Atletisme. En 1986 guanyà el Campionat de Catalunya d'atletisme en la prova de 800 metres, i en els anys 1987, 1993 i 1994 el de 1.500 metres. També ha competit i guanyat en curses populars, com la cursa popular d'Age, a Puigcerdà. És la mare del migfondista Pol Moya Betriu.

## Referències

* 1 2 «Maria Betriu Català | enciclopedia.cat». [Consulta: 12 febrer 2024].
* ↑ «Uns 300 atletes participen a en la 25a cursa popular d'Age». Diari de Girona, 17-08-2007 [Consulta: 5 abril 2019].
* ↑ López-Egea, Sergi «Una bala para Andorra». El Periódico, 16-03-2016 [Consulta: 4 abril 2019].
# Club Bàsquet Sant Josep Obrer

El Club Bàsquet Sant Josep Obrer (CB Sant Josep Obrer) és un club de basquetbol català del barri de Pubilla Cases de l'Hospitalet de Llobregat.
Va ser creat l'any 1964 amb un primer equip femení del col·legi Sant Josep Obrer. En aquesta primera etapa participà en lligues estatals i guanyà dos campionats d'Espanya de forma consecutiva (1975 i 1976). Durant la dècada del 1990 el club tingué quinze equips femenins i es començaren a formar equips masculins. L'any 2001 l'entitat patí una crisi institucional i es reformà el 2004, convertint-se en una entitat totalment separada del col·legi Sant Josep Obrer. La missió del club és potenciar el bàsquet de formació i fomentar l'educació en valors a través de jornades de sensibilització.

## Referències

* ↑ Gil, Enric. Repetició de la jugada. Història social de l'esport a L'H. Centre d'Estudis de l'Hospitalet, p. 319. ISBN 84-922206-8-6.
* ↑ «El CB Sant Josep Obrer prioritza l'escola de formació». L'H Digital, 09-04-2019. [Consulta: 12 març 2021].
* ↑ «Bona rebuda de la jornada de sensibilització del CB Sant Josep Obrer amb la col·laboració de l'FCBQ». FCBQ, 22-01-2017. [Consulta: 12 març 2020].

## Enllaços externs

* Club Bàsquet Sant Josep Obrer - Lloc web oficial
# Lexington (Mississipi)

Lexington és una població dels Estats Units a l'estat de Mississipi. Segons el cens del 2000 tenia 2.025 habitants.

## Demografia

Segons el cens del 2000, Lexington tenia 2.025 habitants, 725 habitatges, i 503 famílies. La densitat de població era de 319,1 habitants per km².
Dels 725 habitatges en un 30,3% hi vivien nens de menys de 18 anys, en un 37,8% hi vivien parelles casades, en un 26,3% dones solteres, i en un 30,5% no eren unitats familiars. En el 28,8% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,34.
Per edats la població es repartia de la següent manera: un 28,5% tenia menys de 18 anys, un 11,1% entre 18 i 24, un 26,9% entre 25 i 44, un 17,9% de 45 a 60 i un 15,7% 65 anys o més.
L'edat mediana era de 35 anys. Per cada 100 dones de 18 o més anys hi havia 83,1 homes.
La renda mediana per habitatge era de 22.163 $ i la renda mediana per família de 29.732 $. Els homes tenien una renda mediana de 25.750 $ mentre que les dones 17.328 $. La renda per capita de la població era de 14.614 $. Entorn del 32,7% de les famílies i el 37,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010.
# Heis (cràter)

Heis és un petit cràter d'impacte lunar que es troba a la part occidental de la Mare Imbrium, al nord-est del cràter Delisle, i al sud de C. Herschel.
* Cràter Heis (imatge del Lunar Orbiter 4)
* Cràters satèl·lit
Es tracta d'una formació circular, simètrica, amb un sòl interior que és aproximadament la meitat del diàmetre de la vora exterior. El petit cràter satèl·lit Heis A penetra lleugerament a la vora nord, donant-li una forma característica similar a un «8».

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Heis.
| Heis | Coordenades | Diàmetre |
| A | 32° 42′ N, 31° 54′ O﻿ / ﻿32.7°N,31.9°O﻿ / 32.7; -31.9﻿ (Heis A) | 6 km |
| D | 31° 42′ N, 31° 06′ O﻿ / ﻿31.7°N,31.1°O﻿ / 31.7; -31.1﻿ (Heis D) | 8 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Crepuscle (desambiguació)

«Crepuscle» té aquests significats:
* Crepuscle (astronomia)
* El crepuscle dels déus, òpera de Richard Wagner.
* Crepuscle (novel·la)
* Crepuscle (saga)
* Crepuscle (pel·lícula)

## Vegeu també

* Crepuscular
* Interruptor crepuscular
Viccionari
# Panderola

«Panderola» té aquests significats:
* La Panderola, nom popular d'un tramvia de Castelló de la Plana
* Panderola o blatodeu, ordre d'insectes neòpters
* Panderola (vestit), vestit de gala dels fallers
# Mercado de futuros

Mercado de futuros és una pel·lícula documental espanyola del 2011 dirigit per Mercedes Álvarez, en el que va ser el seu segon documental, englobat en l'anomenat "documental d'autor", en el que fa un retrat d'un país assolat per la bombolla immobiliària i la crisi financera espanyola.

## Sinopsi

La pel·lícula comença amb el desallotjament d'una casa, que es buida de tota la seva memòria, i es veu com tots els objectes van acabar als Encants Vells. Alterna aquestes imatges amb les d'agents de borsa, un congrés sobre lideratge empresarial, un venedor del rastre que atresora records i es resisteix a vendre, macrourbanitzacions i camps de golf, un hort envoltat pel trànsit, la ciutat sencera com a espai virtual d'una fira immobiliària. La càmera treu el cap a aquests espais i personatges mentre intenta dibuixar alguns trets del nou aspecte del món, on denota influència de José Luis Guerín i Jacques Tati.

## Repartiment

* Elvira Prado

## Premis i nominacions

Fou nominada al millor documental Medalles del Cercle d'Escriptors Cinematogràfics de 2011. Va obtenir una menció especial al premi Asecan al Festival de Cinema Europeu de Sevilla el premi Regard Neuf al festival Visions du Réel de Nyonun premi especial al Buenos Aires Festival Internacional de Cinema Independent i al Festival Iberoamericà de Curtmetratges ABC (FIBABC)

## Referències

* ↑ Mercado de futuros a otroscineseuropa.com
* ↑ 'Mercado de futuros' : Entre Guerin y Tati, La Vanguardia, 25 de novembre de 2011
* ↑ «Premios del CEC a la producción española de 2011». Círculo de Escritores Cinematográficos. Arxivat de l'original el 2021-05-06. [Consulta: 6 setembre 2019].
* ↑ 'Mercados de futuros', de Mercedes Álvarez, compite en la Sección Oficial del Festival de Cine, Europa Press, 3 d'octubre de 2011
* ↑ Mercado de futuros Arxivat 2020-06-30 a Wayback Machine. a cineclubsabadell.org
* ↑ Mercedes Álvarez a El Cultural

## Enllaços externs

* Mercado de futuros a filmin.es
# Lexington (Missouri)

Lexington és una població dels Estats Units a l'estat de Missouri. Segons el cens del 2000 tenia 4.453 habitants.

## Demografia

Segons el cens del 2000, Lexington tenia 4.453 habitants, 1.815 habitatges, i 1.210 famílies. La densitat de població era de 494,1 habitants per km².
Dels 1.815 habitatges en un 31,1% hi vivien nens de menys de 18 anys, en un 48,9% hi vivien parelles casades, en un 13,3% dones solteres, i en un 33,3% no eren unitats familiars. En el 30% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,2% tenia menys de 18 anys, un 8% entre 18 i 24, un 26% entre 25 i 44, un 22,7% de 45 a 60 i un 18% 65 anys o més.
L'edat mediana era de 38 anys. Per cada 100 dones de 18 o més anys hi havia 85,7 homes.
La renda mediana per habitatge era de 32.759 $ i la renda mediana per família de 39.583 $. Els homes tenien una renda mediana de 31.672 $ mentre que les dones 21.646 $. La renda per capita de la població era de 17.879 $. Entorn del 12,8% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Heisenbergita

La heisenbergita és un mineral de la classe dels òxids. Va rebre el nom per Kurt Walenta i T. Theye en honor de Werner Karl Heisenberg (Würzburg, 5 de desembre de 1901 - Múnic, 1 de febrer de 1976), professor de física a les universitats de Leipzig, Berlín, Göttingen i Múnic. Juntament amb Born i Jordan, paral·lelament al grup al voltant de De Broglie, Dirac i Schrödinger, va establir les bases de la mecànica quàntica moderna. El principi d'incertesa, formulat el 1927, va rebre el seu nom. El 1932 va rebre el Premi Nobel de Física.

## Característiques

La heisenbergita és un òxid de fórmula química UO₂(OH)·2H₂O, mostrat sovint de manera simplicada com: UO₃·2H₂O. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema ortoròmbic. La seva duresa a l'escala de Mohs és 2.

## Formació i jaciments

Va ser descoberta al dipòsit d'urani de la vall de Krunkelbach, a Menzenschwand, dins la regió de Friburg (Baden-Württemberg, Alemanya). També ha estat descrita a Jáchymov (República Txeca), i a la mina El Sherana, al Territori del Nord (Austràlia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Heisenbergite» (en anglès). Mindat. [Consulta: 16 novembre 2021].
# Estefania Elena Martínez Zaragoza

Estefania Elena Martínez Zaragoza (Barcelona, 5 de novembre de 1970) és una advocada i política valenciana, diputada a les Corts Valencianes en la V i VI legislatures
És llicenciada en Dret per la Universitat de València i Tècnic en Ordenació del Territori, Urbanisme i Medi ambient per la Universitat Politècnica de València. Membre de la junta directiva regional del Partido Popular, fou escollida diputada a les eleccions a les Corts Valencianes de 1999 i 2003. Ha estat presidenta de la Comissió de Medi Ambient i vicepresidenta de la Comissió Permanent no legislativa de Drets Humans, Cooperació i Solidaritat amb el Tercer Món i de la Comissió Permanent no legislativa de la Dona i Polítiques d'Igualtat (2003-2007).

## Referències

* ↑ Fitxa de les Corts Valencianes Arxivat 2016-03-04 a Wayback Machine., VI Legislatura
# Nostra Senyora de l'Assumpció de Sallent de Gállego

L'Església Parroquial de Nostra Senyora de l'Assumpció, a Sallent de Gállego (Província d'Osca, Espanya), és un temple d'estil gòtic tardà construït al segle xvi sobre una edificació romànica anterior. Avui dia el seu volum queda, en part, ocult per diverses construccions adossades en el seu costat occidental, que s'integren en el conjunt per estar realitzades, igual que l'església, en maçoneria combinada amb carreu en les cantonades i tenir així mateix cobertes de pissarra.
Consta d'una nau única de dos trams coberta amb voltes de creueria estavellada, capelles laterals a banda i banda del primer tram i absis poligonal. Compta amb una sagristia en el costat septentrional de la capçalera, un cor alt als peus i una torre de planta quadrada i tres cossos en el seu angle sud-occidental. La torre va ser l'antiga Presó de la vila, adaptant com campanar al segle xvi en reedificar l'església.
L'accés es realitza pel costat meridional a través d'un desnivell salvat per un sistema rampes i escales.

## Història

L'any 1524, D. Juan de Lanuza, sallentí, primer Justícia d'Aragó, Virrei d'Aragó i Comendador de l'Ordre de Calatrava, decideix erigir una capella adequada al seu rang i categoria. Contracta a D. Juan de Segura, un arquitecte resident a Jaca. Fa la nova capella sobre un petit romànica primitiva. Originalment, l'edificació només ocupava la volta del que avui és el presbiteri. En el contracte es descriu com ha de ser: "ha de tenir un creuer, que s'assisteixi sobre vuit àngels, un d'ells amb l'escut dels Lanuza. Del primer a haver-hi una inscripció, la qual Senyoria mani. El creuer ha de tenir 28 claus, 8 creus de Calatrva i 4 finestres". I així és com avui podem observar l'església. La inscripció abans esmentada és el Magnificat. D. Juan de Lanuza mor en 1535 sense veure acabada completament la seva capella. D. Bernat de Betbedé és l'encarregat d'acabar les voltes del centre i del fons. A la fi de 1538, queda acabada l'església tal com avui es pot gaudir després de quinze anys de construir aquesta magnífica obra d'arquitectura.
A la paret nord del cor es va col·locar, al voltant del segle xvii, un gran orgue de tubs, però no es conserva perquè va ser venut cap a la segona meitat del segle xx.
El 15 i 16 d'octubre de 1897, el bisbe D. José López Mendoza García va realitzar una visita pastoral a la parròquia.
El 1983 es construeixen l'altar major i l'ambó, tots dos obra dels Germans Albareda de Saragossa.
A l'abril de 1993 va començar una profunda restauració completa, tant de l'interior del temple, com de tots els seus retaules; que no va finalitzar fins a l'any 2005. L'any 2010, l'església va adquirir un petit orgue de tubs.
El dia 21 de juny de 2011, va comptar amb la presència de la Creu de la Jornada Mundial de la Joventut i de la Icona de la Mare de Déu "Saulis Populi Romani" en el seu recorregut per les diòcesis d'Espanya.

## Galeria d'imatges

* Detall del sostre
* Retaule de l'església

## Enllaços externs

* Pàgina de l'església al web de l'ajuntament de Sallent de Gállego Arxivat 2014-04-28 a Wayback Machine.